
ECAD4010-C: Cylch 1 Ymchwilio i’r Dysgu: beth, sut a pham ydw i’n addysgu?
Dadansoddiad a gwerthusiad critigol o’r offeryn ymchwil ‘Graddfa Leuven’. 
Byddaf yn arsylwi plant sy’n dysgu trwy gyfrwng Saesneg gan ddefnyddio fideo 2 ac yna ystyried y cwestiwn ‘I ba raddau y mae’r amgylchedd dysgu awyr agored yn darparu cyfleoedd ar gyfer cynnwys disgyblion a dysgu?’ Dewisais astudio’r ail glip fideo sydd wedi lleoli yn yr awyr agored, tu allan i’r dosbarth, ar y buarth. Mae grŵp oedran y plant yn y fideo yma yw tua blwyddyn 1 neu flwyddyn 2. Maen nhw’n chwarae gêm sy’n cynnwys actio fel môr-ladron, adeiladu llong a chreu blwch trysor allan o offer jync a allant ei ddarganfod yn yr amgylchedd sy’n eu hamgylchynu. Mae nifer o blant yn cydweithio i gyflawni’r gweithgaredd gyda'i gilydd ac mae gan yr amgylchedd yma nifer o adnoddau ac offer perthnasol er mwyn i’r plant cael ddefnyddio ei ddychymyg a chreu beth bynnag gallant allan o’r offer penodol. Gallwn weld yn i fideo mae’r offer yma’n cynnwys bocsys cardfwrdd, teiars olwyn, bagiau tywod mawr, lliwgar a nifer mwy o bethau. Mae’r datganiad dysgu yn yr awyr agored wedi dod yn fwy poblogaidd dros y blynyddoedd diwethaf gan fod ymchwil wedi cael eu cynnal ar y pwnc a gallwn gymryd nawr fod dysgu yn yr awyr agored yn cael effaith gadarnhaol ar ddysgu’r plant ac yn gallu cynnig nifer o gyfleoedd ychwanegol iddyn nhw. Dywed Llywodraeth Cymru bod yr awyr agored yn “amgylchedd delfrydol ar gyfer dysgu trwy brofiadau, am ei fod yn cynnig cyfleoedd unigryw i fod yn greadigol, i symud o gwmpas, i fod yn swnllyd ac i gymryd risgiau.” (Llywodraeth Cymru, 2009:2).
Mae’r Cyfnod Sylfaen yn rhaglen ar gyfer plant 3 i 7 oed, yn esblygu’n gyson ac wedi’i selio ar ymchwil. Dengys Llywodraeth Cymru (2016:4) ei fod eisiau’r addysg sy’n cael yr effaith fwyaf cadarnhaol ag sy’n bosib gan ymchwilio i’r sefyllfaoedd a dulliau gorau, “Mae’r Cyfnod Sylfaen yn cael ei gefnogi gan dystiolaeth ymchwil ryngwladol ar yr ymagweddau mwyaf effeithiol tuag at addysg a gofal plentyndod cynnar.” Cynigir cyfleoedd fel dysgu trwy chwarae, defnyddio dulliau thematig, trawsgwricwlaidd sef cysylltu’r meysydd dysgu a’u blethu, ac mae hyn yn rhoi rhyddid i’r plant arbrofi gyda’i addysg. Bydd y ffordd yma o addysgu yn gallu dyfnhau eu dealltwriaeth o’r pwnc maent yn archwilio i a chredir Llywodraeth Cymru (2019) fod y rhaglen yn datblygu ac ehangu dychymyg y plant ac yn gallu troi’r dysgu i fod yn fwy diddorol. Ystyria ambell o bobl bod y Cyfnod Sylfaen wedi’i siapio o gwmpas y disgybl; ei fod yn rhoi’r plentyn yn ganolog er eu lles nhw sydd felly yn dilyn llais y disgybl. Credir rhai bod angen ystyried a gweithio ar eu lefel nhw o ddatblygiad – athroniaeth y Cyfnod Sylfaen yw hwn. Mae’r rhain yn elfennau pwysig i’w cael oherwydd mai addysg wedi’i siapio o gwmpas y plant yw addysg sy’n addas iddyn nhw ar wahanol lefelau; bydd hyn yn caffael yn a chynnal diddordeb y plant, yn addas i’w lefelau gallu ac yn cael effaith gadarnhaol ar eu datblygiad. Mae hyn yn cael ei atgyfnerthu gan Lywodraeth Cymru (2014)  “bod y Cyfnod Sylfaen yn canolbwyntio ar y plentyn, yn cael ei arwain gan y plentyn, yn ymarferol ac wedi’i seilio ar ddysgu trwy brofiad ac ar sgiliau.” Mae hyn yn cyfleu bod pwyslais enfawr ar sut mae’r Cyfnod Sylfaen yn cael ei chynllunio a defnyddio i roi’r plant a’u datblygiad yn gyntaf.
Mae gan y Cyfnod Sylfaen saith maes dysgu ac mae’r rhaglen yn ei chyfanrwydd sy’n cynnwys y meysydd yma’n unigryw i Gymru; gwnaeth Llywodraeth Cymru (2015) datgan fod y saith maes dysgu yn cyfrannu at “cwricwlwm perthnasol ac ymarferol” a “Ni ddylid eu trin ar wahân”, mae’r meysydd dysgu yn cynnwys: Datblygiad Mathemategol; Personol a Chymdeithasol; Corfforol; Lles ac Amrywiaeth Diwylliannol; Creadigol; Datblygu’r Gymraeg; Sgiliau Iaith, Llythrennedd a Chyfathrebu a Gwybodaeth a Dealltwriaeth o’r Byd. Yn ogystal â rhain, gallwn atgyfnerthu bod y meysydd yma’n debyg i sut mae’r dull cyfannol yn ceisio ymdrin ag elfennau penodol sef datblygiad emosiynol, corfforol, chreadigol, deallusol a chymdeithasol. Cyflwynir y rhaglen yma felly yn gyfannol. (Gwybodaeth wedi ei aralleirio o ddarlith Carys Jennings, 2020). Mae gan y cwricwlwm newydd egwyddorion addysgegol benodol. Addysgeg yw’r modd ymarferol o addysgu yn cynnwys pwy, pam, beth a sut rydych yn addysgu yn enwedig trwy gyflwyno pwnc academaidd, neu, y maes dysgu penodol yn y cwricwlwm newydd. Nodir y rhain beth yw addysgu a dysgu da. Felly, wrth gynllunio, dylai addysgwyr defnyddio’r canllawiau newydd yma er mwyn cael effaith gadarnhaol ar addysg a datblygiad y plant ac yna cael y gorau ar gyfer ac allan o bob disgybl. Mae addysg yng Nghymru wedi newid dros y blynyddoedd ac ar hyn o bryd ar fin newid mawr. Mae’r Cwricwlwm i Gymru sef y cwricwlwm newydd yn fath o gontinwwm dysgu sy’n personoli’r dysgu gan ei fod wedi’i selio ar sgiliau. Mae’r cwricwlwm newydd yn ceisio dysgu yn ôl anghenion penodol yr unigolion ac felly yn rhoi’r plentyn yn ganolog.

Cafodd y Raddfa Leuven ei datblygu yng Ngwlad Belg ym Mhrifysgol Leuven o dan oruchwyliaeth Yr Athro Ferre Laevers. Mae’r graddfeydd wedi’u selio ar gyfranogiad mewn dysgu a llesiant mewn dysgu. Mae'r rhain yn ddangosyddion dylid cael eu hystyried wrth gynllunio am leoliadau addysgol. Yn ôl Northumberland Education (2017) “This analysis supports practitioners to reflect on the quality of the provision, including providing some clues about how to support individual children.” Mae hyn felly yn cyfleu bod y graddfeydd yn gallu hybu athrawon wrth iddyn nhw gynllunio ac addysgu oherwydd mae’n gallu rhoi syniad o le mae’r plant ar y raddfa ac felly faint o waith sydd angen arnyn nhw ac ar ba lefel. Fel popeth, mae manteision ac anfanteision o ddefnyddio’r dull yma. Mae dulliau arsylwi yn cynnig tystiolaeth llaw gyntaf er mwyn ei ddadansoddi ac asesu ond ar y llaw arall mae’n cymryd fwy o ddulliau ac efallai ei gynnal fwy nag unwaith er mwyn cael ddigon o wybodaeth i wneud asesiad neu benderfyniad. Mae’r raddfa yma yn galluogi addysgwyr i adnabod targedau a phryderon dylid fod yn ystyried am yr unigolion. Fodd bynnag, gall disgybl ymddangos yn hapus ac yn mwynhau’r gweithgaredd ond dydy hynny ddim yn golygu nad yw’n ei chael hi’n anodd ei gwblhau, a hefyd i’r gwrthwyneb; os yw disgybl yn edrych fel ei fod yn ei chael hi’n anodd ei gwblhau rhywbeth neu’n edrych nad oes diddordeb ganddyn nhw, ni allwn gymryd ei fod ddim yn gallu ei wneud neu ddim eisiau gwneud y dasg. Gall y graddfeydd yma galluogi addysgwyr i newid yr amgylchedd dysgu am dasgau penodol neu blant penodol oherwydd yr heriau maent yn wynebu ac felly gallu fod yn fantais i wneud penderfyniadau sydd efallai rhywbeth na fyddant wedi meddwl am. Yn ôl Llywodraeth Cymru (2008:4) “Mae’r data a’r wybodaeth sy’n cael eu casglu wrth arsylwi ar blant yn bwysig i ddatblygu darlun cyflawn o’r plant”. Gall hyn golygu fod angen nid yn unig un arsylwad, ond llawer o ddulliau arall er mwyn cael y wybodaeth a thystiolaeth i gyd dros amser. 
Defnyddiais y Raddfa Leuven i arsylwi ar blant dros chwe munud gan wneud arsylwad bob dwy funud. Roedd angen i mi greu amserlen arsylwi (gweler atodiad 1) er mwyn dangos fy arsylwadau’n glir.

Mae cael a chynnal moeseg mewn addysg ac ymchwil yn bwysig iawn er lles y plant. Gallwn ddiffinio moeseg yn ôl y “principles that govern a person's behaviour or the conducting of an activity.” O fewn addysg mae angen fod yn foesegol er mwyn sicrhau os byddai plant yn eich efelychu ei fod yn actio’n foesegol hefyd. Yn ôl The British Educational Research Association,
Mae’r canllaw cyntaf gallwn gymryd yw flaenoriaeth o’r canllawiau yn pwysleisio pwysigrwydd peidio ystrydebu na fod yn rhagfarnllyd; mae’n cyfleu ei fod yn bwysig paid gadael unrhyw elfennau personol dod yn y ffordd o’r ymchwil ac arsylwadau. Wrth ymchwilio a chynnal arsylwadau mae gan foeseg rôl arbennig oherwydd y pwysigrwydd o gadw pob darn a math o wybodaeth yn anhysbys ac yn ddiogel. Mae angen sicrhau bod yr ymchwil y byddai’r arsylwr yn casglu yn cael ei gadw’n gywir, ni all unrhyw un sydd heb ganiatâd mynediad i’r wybodaeth a ni ddylai’r wybodaeth cael ei cham-ddefnyddio. Wrth gyflawni’r ymchwil yma mae angen sicrhau fod cyfrinachedd ac anhysbysrwydd yn y wybodaeth er mwyn cadw enwau, elfennau a data personol yn ddiogel. “The confidential and anonymous treatment of participants’ data is considered the norm for the conduct of research” (BERA, 2018:21). Fel yr arsylwr mae rhaid diogelu’r wybodaeth yma ac mae gan bob cyfranogwr yr hawl i breifatrwydd a ni ddylid casglu gwybodaeth bersonol, a all gwneud eraill adnabod pwy mae’r ymchwil amdano neu pwy sy’n cymryd rhan. Yn yr achos yma, nid oedd gennym y cyfle i gynnal yr ymchwil ar lawr y dosbarth ond trwy glipiau fideo felly dylid casglu gwybodaeth sy’n cadw pob disgybl yn anhysbys trwy beidio rhoi enwau i lawr, lluniau nac efallai ddynodwyr eraill fel ef neu hi oherwydd gall hynny hefyd rhoi syniad i eraill pwy rydych yn trafod. Os byddai’r ymchwil yma wedi cael ei chynnal ar lawr dosbarth byddai hefyd wedi creu taflen gwybodaeth a ffurflen caniatâd a fydd yn amlinellu’r ymchwil a beth fyddai’n gwneud a pham oherwydd mae angen caniatâd rhieni’r plant er mwyn iddyn nhw gymryd rhan. Mae hefyd angen cydsyniad o’r plant oherwydd os maent yn ddigon hen gallant nhw ddeall i raddau beth sy’n digwydd ac os maent yn hapus i wneud hyn neu beidio. educational researchers should operate within an ethic of respect for any persons – including themselves – involved in or touched by the research they are undertaking. Individuals should be treated fairly, sensitively, and with dignity and freedom from prejudice, in recognition of both their rights and of differences arising from age, gender, sexuality, ethnicity, class, nationality, cultural identity, partnership status, faith, disability, political belief or any other significant characteristic.
								(BERA, 2018:6)


Gan sicrhau fod y ffactorau uchod yn cael ei ddefnyddio’n gywir a chynnal arsylwad gallwn greu amserlen arsylwi a’i ddefnyddio er mwyn mesur lefel cyfranogiad disgyblion wrth gwblhau tasg neu weithgaredd penodol. Wrth ystyried yr amgylchedd o gwmpas y plant a sut maen nhw’n eu defnyddio mae’n uwch oleuo elfennau penodol yn y plant, er enghraifft; gallwn weld y plant yn chwarae rôl, cydweithio, dangos gofal a pharch, arbrofi gyda’u ddychymyg a nifer o elfennau arall. Mae’r amgylchedd yma’n galluogi nhw i ddefnyddi offer ni fyddant yn defnyddio mewn tu fewn, o dan do. Gwelwn eu bod nhw’n defnyddio bocsys cardfwrdd ac yn creu helfa drysor i fod yn fôr-ladron, mae’r amgylchedd yma’n gwneud iddyn nhw edrych ac actio fel eu bod yn fwy brwdfrydig a chyffrous i gymryd rhan yn y gweithgaredd ac ar y cyfan yn hapus ac yn rhydd wedi’u hamgylchynu gan natur. “Nid rhywbeth i’w ychwanegu at y Cyfnod Sylfaen yw’r awyr agored: mae’r Cyfnod Sylfaen a’r awyr agored yn anwahanadwy.” (Llywodraeth Cymru, 2009:3). Mae hyn yn cyfleu bod dysgu yn yr awyr agored yn hanfodol am ddatblygiad plant a’u gwybodaeth a dealltwriaeth o’r byd. Efallai bod angen y profiadau yma er mwyn gwella eu hymwybyddiaeth o sgiliau arall,  gall dysgu yn yr awyr agored fod yn allweddol i bob un o’r meysydd dysgu i gyflawni nhw yn gyfan gwbl. Fodd bynnag, mae angen ystyried fod risgiau sy’n ymwneud a’r canllawiau iechyd a diogelwch felly mae angen ystyried sut gall hyn effeithio ar neu gyfyngu’r dysgu ond yn fwy pwysig na hynny sut gall y risgiau rhoi’r plant mewn perygl ac mae angen osgoi hyn i’r gorau posib.

Trwy gynnal yr ymchwil yma rwyf wedi llwyddo i arsylwi ar blant yn eithaf effeithiol a deall sut y mae’r amgylchedd awyr agored yn gallu hybu nhw i gwblhau tasgau a pa fath o gyfleoedd maent yn ei chynnig. Rwyf wedi datblygu i allu defnyddio’r Raddfa Leuven yn fy ymchwil a mesur lefelau cyfranogiad a llesiant plant mewn dysgu. Mae fy nghanfyddiadau o’r ymchwil yma wedi gwneud i mi sylweddoli bod angen arsylwi plant trwy’r amser er mwyn adeiladu digon o wybodaeth dros amser arnyn nhw ac yn cael darlun cyflawn o sut a pham maen nhw’n dysgu a sut gallaf i fod yn fwy lletya. Gallaf siapio’i addysg o’i gwmpas a newid amgylchedd y dysgu, lefel y dysgu a ffurfiau dysgu er eu lles nhw. Mae pob disgybl yn dysgu’n wahanol ac mae angen cael y gorau am bob un wrth ystyried heriau maent yn wynebu. Nid yw ymchwil byth yn berffaith, gallaf wedi gwneud rhai pethau’n wahanol, er enghraifft byddai’r ymchwil yn well ac yn fwy manwl os oedd clipiau fideo fwy o amser neu hyd yn oed os oeddwn yn gallu cynnal yr ymchwil ar lawr y dosbarth ond mae sefyllfaoedd yn newid ac mae pethau’n dod yn y ffordd, nid yw un diwrnod yr un peth a diwrnod arall os ydych yn athro neu athrawes, mae angen hyblygrwydd arnoch. Gallaf hefyd wedi cynnal arsylwadau bob munud yn lle bob dwy funud er mwyn cael canlyniad mwy dibynadwy ond ar y cyfan rwy’n hapus gyda beth wnes i a sut oherwydd rwyf wedi dysgu llawer am arsylwi ar blant a’r ymchwil sy’n mynd mewn iddo. 
Yn y dyfodol hoffwn ymchwilio i beth a sut mae anghenion dysgu ychwanegol yn effeithio addysg plant a sut gallaf eu hybu nhw trwy eu hamser yn yr ysgol. 

Atodiad 1
Taflen arsylwi
Cwestiwn ymchwil: I ba raddau y mae’r amgylchedd dysgu yn darparu cyfleoedd ar gyfer ymlygiad a dysgu disgyblion?

Arsylwr: Lucy Owen

Cyd-destun – Chwarae, cyd-weithio, datrys problemau.
Blwyddyn: Anhysbys
Lleoliad: Yn yr awyr agored, tu allan y dosbrth, yn y fan chwarae.
Meini prawf llwyddiant: Agwedd gadarnhaol tuag at y gweithred, ymroddiad y disgyblion.
Nifer o ddisgyblion o dan arsylwad: 3

Lefelau’r raddfa Leuven ar gyfer cyfranogiad (mewn dysgu):
1 – Isel iawn: Mae’r gweithgaredd yn syml, yn ailadroddus ac yn odddefol. Mae’r plentynyn ymddangos yn absennol ac yn dangos dim egni. Efallai  y byddant yn syllu i’r gofod neu’n edrych o gwmpas i weld beth mae eraill yn ei wneud.
2 – Isel: Gweithgaredd sy’n cael ei ymyrryd yn aml. Bydd y plentyn yn cymryd rhan yn y gweithgaredd am rywfaint o’r amser y mae’n cael ei arsylwi, ond bydd eiliadau o ddiffyg gweithgaredd pan fydd yn syllu i’r gofod, neu’n cael ei dynnu sylw gan yr hyn sy’n digwydd o gwmpas. 
3 – Cymedrol: Gweithgaredd parhaus yn bennaf. Mae’r plentyn yn brysur gyda’r gweithgaredd ond ar lefel eithaf arferol ac nid oes llawer o arwyddion o gyfranogiad go iawn. Maent yn gwneud rhywfaint o gynnydd gyda’r hyn y maent yn ei wneud ond nid ydynt yn dangos llawer o egnia chanolbwyntio a gellir tynnu eu sylw yn hawdd.
4 – Uchel: Gweithgaredd parhaus gydag eiliadau dwys. Mae gan weithgaredd y plentyn eiliadau dwys a bob amser mae’n ymddangos ei fod yn cymryd rhan. Nid yw’n hawdd tynnu eu sylw.
5 – Uchel iawn: Mae’r plentyn yn dangos gweithgaredd parhaus a dwys gan ddatgelu’r ymlygiad mwyaf. Maent yn ddwys, yn greadigol, yn egnïol ac yn barhaus trwy gydol bron yr holl gyfnod a arsylwyd.

Cafwyd eu arsylwi bob dau funud.

	
	Disgybl A
	Disgybl B
	Disgybl C

	Sgôr fel yr arsylwyd bob dau funud (1-5)
	
	5
	5
	5



		3
	2
	2



		4
	5
	4




	Sgôr gyffredinol fel yr arsylwyd (1-5)
	5 – Uchel iawn
	2 – Isel
	4 - Uchel

	Arsylwadau ychwanegol
	· Cymryd rhan yn barhaus yn y gweithgaredd a gwneud hynny’n ddwys ac yn greadigol.
· Lleisio’i weithredoedd a’i resymu yn hyderus.
· Sicrhau bod pawb yn gallu cymryd rhan a mwynhau.
· Eiddgar i ddatrys gwblhau tasgau a heriau o fewn y gweithgaredd.
· Nid yw’n cael ei sylw wedi tynnu gan eraill. 
	· Edrych yn ddiflas, heb ddiddordeb yn y gweithgaredd.
· Ymddangos i fod yn cymryd rhan dan fath o orfodaeth.
· Mae ei sylw yn cael ei dynnu gan eraill ac yn edrych yn eithaf ddryslyd gan yr holl gweithgaredd.
· Yn cymryd rhan am sbel ond wedyn yn gwneud rhywbeth arall.
	· Dengys elfennau gofalgar am y plant eraill.
· Ymddengys i fod yn eiddgar i cymryd rhan yn y gweithgaredd.
· Dengys agwedd gadarnhaol tuag at y gweithgaredd ac yn barhau i fod yn frwdfrydig.

